b'\n_START_ARTICLE_\n349 Dembowska\n_START_SECTION_\nOdkritje\n_START_PARAGRAPH_\nOdkril ga je Auguste Honor\xc3\xa9 Charlois 9. decembra 1892 . Asteroid je poimenovan po italijanskem astronomu poljskega izvora baronu Ercolu Dembowskem - (Hercules Dembowski 1812 \xe2\x80\x93 1881).\n_START_SECTION_\nLastnosti\n_START_PARAGRAPH_\nAsteroid se nahaja tik pred znamenito resonanco 7\xc2\xa0: 3 z Jupitrom. Je eden izmed najve\xc4\x8djih asteroidov v glavnem asteroidnem pasu. Ima premer okoli 140 km. Okoli svoje osi se zavrti v 4,7012 urah. Spada v skupino redkih asteroidov tipa R, vsebuje olivin in piroksen in skoraj ni\xc4\x8d kovine. Ka\xc5\xbee, da je do\xc5\xbeivel delno taljenje oziroma razslojevanje  Asteroid Dembowska ima nenavadno velik albedo. Med asteroidi, ki so ve\xc4\x8dji od 75 km, ima samo 4 Vesta ve\xc4\x8dji albedo.'